cyanic-selkie/wikianc huggingface dataset:
Shiva
Rudr
Ramainnant rudrachem hem xivrup chodd ghott'tt ani soglleank many oxem zalem. Darxonik (dakhoupachem) ani dusrem lokprocholit oxem ubhoividh rup nodren poddtta. Xrvetaxrvor upnixodant xivachea darxonik svorupachi obhivyokti zali tichi mohabharotant poripurnnota zali. Xivachea hea tat'tvik svorupa vangddach mohabharotant tancho sankhy dorxonakodden sombond dakhoil'lo asa. Xiv ho apunn sankhy asa. To apunnuch aplea zagear sankhyodrxon zannta.Zagear sankhyodrxon zannta. Je lok sankhy sidhdantanche chodd goneani asat te xivachi prapti korun mokx melloitat oxem mohabharotant mhollam.
Tripurodah
tarkasurak tin put axil'le. Tamnni bromhodevakoddchean vor melloun tin ontralli nogram melloilim. Thoim bosun te tinuy lokank tras korpak lagle. Te tinuy rakxos xivbhkt axil'le. Tamnni ek bori gozal kel'li ti mhonnje sodachari ani vedonarainn oxe bramhonn haddun tamnni tankam tea purant douril'le. Tea bramhonnancho punnyosonchoi tea rakxasank boreak poddttalo mhonnun tanchem bollgem chodd vaddil'lem. Hea rakxosamni svorg melloilo ani devanchem sthan bhoxttolem. Te aplem garannem gheun poilim vixnnukodden gele ani uprant vixnnuk ani uprant vixnnuk vangdda gheun xiva kodden gele. Devanchi ti ovstha polloun xivan nardak apoilo ani taka mayavi rup gheun rakxosanchea nogrant voch ani punnyovan lokanchea monant pap utpon'n kor mhonnun sanglem. Nardan toxem kelem. Uprant rakxosanchem bollgem-i na zalem.[4]
hi kotha jitlem xivachem doivi bollgem dakhoita. Tea poros chodd ti sodacharachem mhotv pottoita. He kothentlea xivan kopott korun aplea bhou tank marle hem purannokarank manoulem na. Dekhun tamnni te kothent bodol kelo. Ho bodol motsyopurannant sampddotta.
Bannasur namvacho ek xivbhkt rakxos axil'lo. Tachi prozai xivbhkt axil'li. Tannem aplea khatir ontrallim tin nogram toyar kel'lim. Kaim tempan taka vaitt bud'di yeun to tinuy lokank tras divpak laglo. Xivan taka kheast divpachem tharailem. Xivan jen'na tacher hol'lo kelo ten'na taka apli prozai somptoli mhonnpachem koll'llem. Xivling tokler gheun xivachem stotr mhonnot to tache fuddem ailo. Tannem xivakodden ‘tuzo rag mhojer poddum mhoji proza zogum‘ oxem magnnem kelem. Projeuyolo tacho mog polloun tannem bannasurak ‘vor mag‘ mhollem ten'na mhojea kallzant urza bhokti sodanch urum‘ oso tannem vor maglo. Xivan magir tin nograntolem ek nogor dourun uril'lim don sokoil uddoilim. Tatuntolem ek koilasacher ani dusrem omrokonttokacher poddlem.
Dokxoigonevighvoms
dokx hea prozapotik zaiteo dhuvo axil'leo. Tatuntoli ek soti. Tinnem bapaichea monavirudhd xivakodden logn kelem. Ek khepe hea dokxan yogone kelo ani xivak apoilo na. Dekhun dokxak xason korpakhatir tannem virobhdr utpon'n kelo. Hea virobhdran dokxachea yogoneachi naxaddi keli ani devank bondkhonnint ghale. Tem polloun dokxan xivak yogonebhoktritvacho odhikar dilo ani to xivbhkt zalo. Dokxoigoneant sotin dehteag kel'leachi kothai purannant asa.
Vixpraxon
somudromonthonantlean utpon'n zal'lem holahol vikh sogllea zogak zallit suttlem. Dekhun sogllea devamni mellun xivak ulo marlo. Xiv thoim ailo ani tannem zogak sonkttantlean soddoupa khatir tem halahol pielo. Tea vikhachi xivak bada zalina. Fokot tacho golloch kallonillo poddlo. Devamnim taka to gollo tosoch sanglem. Hea prosongan xivak nilgrivo, nilkontth oxim namvam mell'llim. Hi kotha sogllea purannant sarkich asa.
Modnodohon
xiv himaloyacher top kortalo. Dusrea zolmant soti parvoti zali ani ti-i xivak melloupakhatir himaloyacher top korit bosli. Tea doganchyai lognosombondantlean zolmupi skond namvacho put devancho senapoti zaun tarkasurak martolo axil'lo. Dekhun devankuy tanchem logn zal'lench zai axil'lem. Xivachem lokx parvoti kodden oddpakhatir tamnni modnak nemlo. Modnan xivachem xorsondhamn kelem. Ten'na xivachem mon voll'llem ani hem kiteakhatir zalem tacho sod ghetna taka modon dislo. Xivak tachi tiddok aili. Tachea dolleantlean ujeache loll bhair sorle. Tea lollant modnachem lasun bhosm' zalem. Magir taka top korpi parvoti disli. Ticho nirdhar polloun to tichekodden logn zalo. Parvotin magir xivak modnak jivo korpak sanglem. Xivan taka sukxm' rupan, onong-rupan jivit kelo.
Ondhkasuroudh
he kothent xivachem ugr he kothent xivachem ugr ondhok devank khub tras ditalo ani tannem ek fautt parvotichem ophoronn korpachoi otiprosong kel'lo. Jen'na xivachem ani tachem zhuz zalem ten'na ondhkachea angatlean gollpi dor eka rogtachea thembeantlean ondhok nirmann zaupak lagle. Ten'na xivan mahexrvori devi ani tichevangodda matrika nirmann keleo. Hea deutamni ondhkache rogta thembe voilea voir chattpak survat keli. Magir xivan ondhkak marlo.
Xivprotima
i.So. Chea panchvea xenkddeaposun teravea xenkddeameren dexant zaiteo xivprotima ani lingprotima ghoddoileo. Heach kalkhonddant xoivmotacho khub prosar zalo. Zaite xoiv somprodai ekouttit zale. Xivopasona samany lokam'meron pauli. Xoiv kxetranchoi vikas zalo ani hem sogllem kary xoiv purannokaramni kelem. Hea kalkhonddant purannokt pod'dotin xivmurti ghoddpak lagleo. Xivachim zaitim purannpronnit upasy rupam axil'lim. Tanchea mukhel rupantlean zaitim gounn rupam-i nirmann zalim. Kolakaramni tancheoi murti toyar keleo. Tatuntleo kaim namnoncheo murti oxo asat.
Nottrazomurti
hea rupant xivan nach-nattyokola prourtit keli oxi dharnna asa.To apunn ek parongot nachpi axil'lo ani tachea nachan vixrvoveaparak chalna melltta. Hea bhumikentolo xiv char bhuzancho asta. Tannem davo pam-i ukhlun ujveutten ghoril'lo asta. Tacheo zotto rotnalonkrit astat. Kexbondhant kopal, sorop, chondrim' ani potromala astat. Tachea bhomvtonni probhauloi asta.
Ordyonarixrvoromurti
he murticho davo bhag dadleacho asta. Tache tokler zottazutt, golleant vasuki sorop, hatant somonddolu va norkopal ani dusrea hatant trixul asta. Angacher katddem pangril'lem asta. Ujvem ang bailechem asta. Tiche tokler mukutt, gollo ani bhuzam hatunt olonkar ani komrak odhoustr asta. He murticho dexant boroch prosar zal'lo.
Koleannosundoromurti
Dor eka mhotvache deutek ek porivar asta. Hea porivarantleo vyokti gounn oxo deutach astat. Tachem gunnokrm' samanyoponnan mukhel samanyoponnan mukhel asta. Xivakuy ek vhodd porivar asa. Tatunt parvoti, gonnpoti, skond, nondi, chonddix, virobhdr, bhoirou, bannasur, raunn, bhringi, ritti sarkil'leo anikuy kaim vyokti yetat.
Videxantolem xoivmot
i.So. Chea 13 vea xenkddeachea xeuttak bhartant ek dhormik somprodai hea svorupant xoivmotacho purai vikas zal'lo. Punn hem xoivmot bhartapurotench moreadit urlem na. Bhartabhairuy tacho prosar zalo. Somratt oxokachea kallant nepall, tibett, bromhodex ani simholdvip hea dexant boudhd dhorman aplim pallam'mullam ghott'tt kel'lim. Punn nepallant jen'na boudhd dhorm' na zalo ten'na thoim xoiv ani voixnnou somprodayamni apli zaga ghott keli. Nepallant aizuy xoiv mot prochlit asun thoinchem poxupotichem sthan hi tachi govai asa. Tibettantuy kaim xivachim deullam asat. Hind-chinantlea xoiv motacho ul'lekh poilean poilim chompantlea i. So. 400chea chohdin xilalekhant sampddotta. Thoincho raza xivopasok axil'lo. Panchvea xenkddeantolo xombhuvrma razacho maison xilalekh xivvixoikoch asa. Sovea xenkddeachea ut'torardhant chompachea prokaxodhrma hea razan ek deullant xivlingachi sthapna kel'li.
Zavant bramhonnidhrmacho prochar purvil'lea kallaposun axil'lo. Satvea xenkddeant thoim zaitim xivachim deullam do.Bharti-i pod'doticher nirmann zal'lim. Bali dvipantoi xoiv mot probhavi axil'lem. Thoim xivachim zaitim mukhlingam polloupak mellttat. Him lingam teravea va choudavea xenkddeantolim asat. Sumatrantolem xoiv mot zavantleapromannuch axil'lem. Molayantuy xiv, gonnex ani devi hancheo murti sampddottat. Tacheuylean thomyuy porivaravangodda xivopasona prochlit axil'li oso odmas kaddum yeta.
Polleiat
Shiva
Sondorbh
वर्ग:Konknni वर्ग:Totvaxastr / Philosophy वर्ग:Prosidh, Famadh Monxeam वर्ग:Dhorm / Religion वर्ग:Romi panam
Volleyball
Vholibol zallvelean hatani bol marun khellpacho ek vixvoprosid'd khell. Inddor ani auttoddor vholibol oxem hea khellachem don prokar asat. Inddor ho lakddi va sinthettik ladyer (inntotgone), imaroti bhitorlea khellangonnant khellopacho khell. Hatunt dor eka songhant 6 khellgodde astat. Auttoddor ho bhair remv va tonnachea khellangonnant khellpacho khell. Somvsarant ho 'ttu men vholibol' mhunn prosid'd asa. Hatunt dor eka pongddan mukheloponnan don ani kaim vella tin, char va so khellgodde astat. Donuy prokarchea vholibol khellakhatir nem' sarkech asta. Bhartant auttoddor ho prokar chodd korun so khelgodde gheun khellttat.[1]
Viliym' ji morgon hea omerikon xaririk xikxokan hea khellachi kolpona 1895t mukhar haddli. 1811t suru zal'lea baskettoboddol khelantleanuch taka vholibol ho novo khell suru korpak prernna mell'lli oxem tannem sangle. 1918t hea khellantlean dor ek pongddachi sonkhea 's' oxi tharaili.
Vholibol khellachi poili otrorattriy sort 1918t filipinsochea manila xarant zali. 'inttoronexnol vholibol feddrexon' chi sthapnnuk 1047t zaun te somsthen poili zagtik sort 1949 ghoddoun haddli. Zalea elempik khellant vholabolacho 1964t provex kelo. Sodea freddrexonache 175 voir dex vangddi asun, hi somstha dor vorsa vholibol sort ayojit korta. Sodea ho khell axia ani yuropant chodd lokpriy asa.
Hea khellant vapor zaupi bolachem voilem auronn chamddeachem asta. Bolacho veas su. 20 sem'mi. Asun vozon lagim lagim 270 gram' asta.[2] khellangonn
Khellangonnachi lambai 18 mittor asun rundai 9 mittor asta. Mhollear dor ek choukott 9x9 mittor oso asta. Khellangonnachea modi don khambeank zalli (Net) bandtat. He zallyechi voili deg dadleakhatir 2.43 mittor unch zalear bailankhatir 2.24 mittor unch asta.[3]
Khellangonnant so khellogddeakhatir so suvati manddleat teo oxo- raitt bek, sonttor bek, leftt bek ani raitt forourdd, sonttor forourdd, leftt forourdd. Sorvhis korpa vellar dor eka khell goddeak aplea sorvhis promann vantteak ayil'lea suvater rauchem poddtta. Punn sorvhis kele uprant bol hovent astona te aplea suvati bodlunk xoktat. Punn fattlo khellgoddi zallyekodden yeun tto marpak xokna. Raitt bekak sorvhis korpak poili sond melltta. Mutth marun kel'li sorvhis zallyek tenknasotona sorvhis gheupak ordant paunk zai, sorvhis ghentleani bol boretoren portupak zai. Oxem toren doni-i eka meka add xott marun la plesing korun gunn melloupakhatir zhujtat. Punn sorvhis korotlea pongddakuch gunn melltta. Punn sodea hea nemant hodol zaun yoxsviponnan bol dusrea ordan portitleak gunn melltta. Sorvhis korotlea pongddachean chuk zaina va tanchea khellagonnambhitor zominik bol tekot zalear virodhi pongddak sorvhis korpachi sond melltta. Dor eka ordatlean khellogddeank zallyeuylea bol virodhokachea ordan marchepoili fokot tinuch khep bolak tenkpak melltta. Punn xott addoita astona (blok) bolak tenklear to sporx hixobak dhorinat techpori ekuch khellgoddi segit don khep bolak sporx korpak xokna.[4] pongddak gunn oxe ritin mellpak xokta
Dor eka gunna fattlean raitt bekak sorvhis korpachi sond melltta. Xoidd autt zait meren sorvhis korpacho hokk tachoch. Dor ek saidd aittofattlean virodhi pongddak sorvhis korpachi sond melltta. Punn tachem poilim tea pongddatlean dor eka khellogddeak dokxinnaurt (clockwise) ghuvn dusri suvat gheunchi poddtta. Dekhik raitt forourdd raitt bekachi suvat gheta ani roitt bek ho senttor bek zata. Oxem ritin protyekachi suvat bodlota. Zo pongodd poilim pondra gunn zoddtta, to sett jikhta. Punn virodhi pongddachem gunn tera sokoil aspak zai. Punn khoinchoi sett sotra gunnamvyor aspak xokna. Sett 16-16 gunn mellun 'ttai' zait zalear sotravo gunn poilim zoddpi pongodd, to sett jikhta. Sodea ek sett 25 gunnancho asta. Vholibol sorti tin va panch settancheo ayojit korta.
Polleiat
Volleyball
वर्ग:Konknni वर्ग:Khell वर्ग:Romi panam
ऑक्सफर्ड विद्यापीठ
इंग्लंडांतलें व्हड नामनेचें विद्यापीठ. हें विद्यापीठ लंडनच्या ८३ किमी. अंतराचेर ऑक्सफर्ड शारांत चार्वेल न्हंयचे देगेर वसलां. इतिहासकारांच्या मतान इंग्लंड आनी फ्रांस हांच्या मदीं वाद उप्रासतकच ब्रिटीश विद्यार्थ्यांक पारीस विद्यापीठांत प्रवेश न्हयकारलो. ह्या वेळार इंग्लंडाक विद्यापीठाची भोव गरज आशिल्ली. ही अडचण पयस करूंक इंग्लंडांत ११३३ वर्सा पयले फावट शिक्षणा खातीर स्टडियम हे संस्थेची थापणूक केली. फुडें हे स्टडियम संस्थेचें रुपांतर स्टडियम जनरस हे संस्थेंत जालें. तातूंतल्यानच फुडें १३ व्या शेंकड्यांत ऑक्सफर्ड विद्यापीठाचें थआपमूक जाली अशें म्हणटात.
मदल्या काळांत रॉजर बेकन, जॉन स्कोटस् आनी जॉन विक्लिफ हांणी ऑक्सफर्ड विद्यापीठाचें म्हत्व वाडोवपा खातीर यत्न केलो. युनिव्हर्सिटी कॉलेज (1249), ‘बॅलिअल ’ (1263) आनी ‘मर्टन’ (1264) हीं ह्या विद्यापीठांतलीं पयलीं महाविद्यालयां आशिल्लीं.
1571 वर्सा पयलीं एलिझाबेथ हिणें ह्या विद्यापीठाक मान्यताय दिली. ऑक्सफर्ड विद्यापीठान सुर्वेक, शिक्षणीक मळार व्हडलीशी उदरगत केली ना, पूण युरोपीय प्रबोधन काळावांगडा विद्यापीठाच्या शिक्षण क्रमांत म्हत्वाचें बदल जाले. एकुणिसाव्या आनी विसाव्या शंकड्यांत ज्ञानविज्ञानाची भरपूर उदरदत जाली, तेन्ना ऑक्सफर्ड विद्यापीठान जायते फांटे सुरू करून आर्विल्ल्या काळांतली शिक्षणपद्धत सुरू केली.
ह्या विद्यापीठांत प्रवेश, पदवी आनी पदव्युत्तर परिक्षा घेतात. हांगा संशोधन करपाची वेवस्था आसा. तशेंच मानव्य विद्या, वैजकी, ललितकला, तंत्रविद्या, धर्मशास्त्र आनी हेर शास्त्रांचे वेगळे विभाग आसात. हांगा इंग्लीश भाशा साहित्य आनी मदल्या युगांतल्या तशेंच हालींच्या काळांतल्यो भासो शिकपाची तजवीज आसा. व्याख्यानां वांगडाच हांगा भासाभास करून वा दृकश्राव्य पद्दतीन शिकप जाता.
ह्या विद्यापीठांत प्रवेश मेळयतकच ताका शिकपाक आदार दिवंत एका प्रध्यापकाची नेमणूक करतात. ताचे सांगणे वेल्यान विद्यार्थी आपलो अभ्यासक्रम थारायतात. खंयचीं व्याख्यानां आयकप, कितें वाचप हे विशीं हो प्राध्यापक विद्यार्थ्यांक सांगता. तशेंच त्या प्राध्यपकान थारावन दिल्ल्या विशयांचेर विद्यार्थ्यांक दर सप्तकांत निबंद बरोवपाचो पडटा.उपरांत, त्या निबंदाचेर दोगांयचीय भासाभास जाता. शइकप पुरो जाय मेरेन ह्या विद्यापीठांत विद्यार्थ्यांक एकूच प्राध्यापक वा मार्गदर्शक आसता. तो विद्यार्थ्यांचो इश्ट आनी उपदेशक आसता.
1854,1856,1877,1923 ह्या वर्सांतल्यासंसदीय कायद्यान ह्या विद्यापीठाची वेवस्था स्वतंत्र केल्या. पूण प्रशासकीय नदरेन दरेक महाविद्यालय स्वतंत्र आसून परिक्षा आनी अभ्यासक्रम हांचे खातीर विद्यापीठ जापसालदार आसता.
ऑक्सफर्ड विद्यापीठांतल्या कांय पुर्विल्ल्या इमारतींची तांच्या वास्तूशिल्पा खातीर आनी थंयच्या पोरन्या वस्तूंखातीर नामना आसा. तातूंतलें ‘बॉडलिअन’ हें सगळ्यांत पोरनें वाचनालय आसून तातूंत सुमार 22,00,000 ग्रंथ आनी 50,000 हातबरपां आसात. संवसारातलीं नामनेचीं वाचनालयां हांगा आसात. ह्या विद्यापीठांत आशिल्ल्यो ‘डिव्हिनिटी स्कूल’, ‘कॉन्व्हॉकेशन हाउस’, शेल्डिनियन श्रोतृगृह‘,‘क्लेरेंडन अभ्यासिका’, ‘एश्मोलीअन वस्तुसंग्रहालय‘ आनी हेर नामनेच्यो वास्तू पळोवपा सारक्यो आसात.
वर्ग:देवनागरी पानां वर्ग:Sonvsarachim Prosidh/Famadh Xharam, Ganv ani Zage
कझाकस्तान
, आशीयांतलो देस आसा। ताची राजधानी असताना नगर आसा।
पळेयात
वर्ग:देवनागरी पानां वर्ग:आशीयांतले देस वर्ग:संवसाराचीं राष्ट्रां
कोलवेचें फाम
फाम हें व्हडा उमेदीन कोलवेच्या गांवांत मनयतात. ''मिनीन जेजूच्या फेस्ताची माडी म्हळ्यार फाम जी कोलवेच्या मॅरसेस सायबिणिचे इगर्जेंत जाता. ही इगर्ज ४०० वर्साची आसा''.हांगा फेस्ता परस फाम व्हडा दबाज्यान मनयतात.फाम नोवेनाच्या पयल्या दिसा आनी माड्येचेर बेसांव घालून सूरु करतात. ओक्टोबराच्या दुसऱ्या सोमारा फाम व्हडा उमेदीन करतात.जंय हजारांनी लोक एकटांय येवन इमाजिचो उमांव घेवपाक येतात. णव दिसाचीं नोवेनां फाटल्यान फेस्त मनयतात.
इतिहास
एका थळावी आख्यायिके प्रमाण मिनीन जेझुची ईमाज मुजाम्बीक दर्यादेगेर १७ व्या शेंकड्यांत मेळ्ळिल्ली.ती ईमाज फादर बेन्टो फेरेरा एक जेझुईत पादरीच्या फुडाकारान वचपी बोटीर आसली जी दर्यादेगेर वचून आदळ्ळी.फादर बेन्टोची बदली १६४८ वर्सा कोलव्यां जाली.तेन्ना ती ईमाज घेवन कोलव्यां गेलो.तिचेखातीर एक आल्तार सजयलो आनी थंय बसयली.
कांय वर्सा उपरांत वर्सान वर्स फाम मनवपाची सुरवात जाली.ह्या दिसा मिनीन जेझुची ईमाज लोकांक पळोवपाक दवरूंक लागले.त्या ईमाजिचें बेसांव घेवपाक हजारांनी लोक एकटांय येवपाक लागले.पूण पुर्तुगालांत जावपी कांय राजकारणी कारणांक लागून सगळ्या धर्माच्या व्हडिलांनी जेझुईत पादरींक राशोल सेमिनारींत वचपापो आदेश दिलो.ताच्या वांगडा ते ईमाजूय घेवन गेले.
कोलवेंच्या लोकांनी ती ईमाज परतून हाडपाचो प्रयत्न केलो पूण कांय फायदो जावंक ना.निमाणें त्या ईमाजी भशेन आनीक एक ईमाज तयार केली.पूण त्या ईमाजीक मुळावे ईमाजीची मुदी घातली जी तांकां उपरांत मेळ्ळी.आनी हाचे वयल्यान परतून श्रद्धा निर्माण जाली.
फामा दीस
फामा दिसा पयलीं व्हडलें मीस सुरू जाता आनी उपरांत ईमाज सकयल देंवयतात ताचेर मुकूट घालतात, मोचे, भांगर आनी हातींत जंडो दितात.ताचे कपडे भांगर आनी मोत्यांनी नेटयल्ले आसता.
मिसा उपरांत पादरी विगार आनी कोंफराऱ्याचो मुखेली ती ईमाज लोकांक दाखयतात आनी मागीर ताचें पुरसांव काडटात.पुरसांव जातकच ईमाज आल्तारार दवरतात आनी ताका न्हांवयतात.ताका धवे कपडे घालून लोकांखातीर उमांव घेवपाक फुडें काडटात.
देणगी म्हणून फूल वा पाकळी दितात.आनी इगर्जे भायर मिसां चलतात.भुरगीं नाशिल्लीं आवय बापूय थंय मागपाक येतात, आनी जांकां आंगवण केल्या उपरंत भुरगीं जल्मल्यात अशें मानतात तीं आंगवण फारीक करपाक येतात आनी भुरग्यांचेर आर्शिवाद घालपाक आल्तारार दवरतात.त्या दिसा बेसांव घातिल्लीं बेंतिनां वांट्टात.
संदर्भ
वर्ग:फेस्तां, जात्रा आनी परबो वर्ग:देवनागरी पानां
Vidhva
Vidhva bail hi ek ghov naxil’li veakti. Ti somazacho ek bhag. Vidhva bailek zaite prosong sotaitat. Dhorm tori tiche dukh omzun gheta hoi? Sonvsarant kitlech dhorm asat. Sonkheient vhodd axil’lea dhormachi nodor tanche vixim kitem kaim? Dhorm tanche prosnn suttoita vo tache prosnn ghuspaita? Dhorm tachea ghaiank molom laita vo tachea ghaiar mitt ghalta? Dhorm tachi ufollnim korta vo tacher cheponn ghalta? Oslea prosnnak fuddem zap sodum-ia. Dhormachim bondhona ani dhormak lagon somazache chali riticher vhodd cheponn poddta oxm amkam zannovta. Hech nodretlean ho lekh vinnlolo asa.
Vidhve vixim somoz
Ghov melo mhonnttokuch bail vidhva zata. Bail vidhva zali mhonnttokuch ti konnak naka. Ghovachea mornnant sogllim natim foddant denvtat. Ghov morop vo jito urop hem tichea hatant nasta tori ghor bhor tika kopol futtki mhonn pavlam konkonnim hinnsaitat. Bhov korun ghov tornne pirayecher melo zalear odik tollmolle bhogche poddtat. Tichem jivit bharadik zaunk pavta. Water hea cinemant Modhu didi hem patr oxem mhonntta “jab pati marta hai to patni adi marti hai!” hea cinemant vidhva bailancher kholaien uzvadd ghatla. He sombodint N. D. Borkar bimb masikant vidhva vixim boroitana oxem mhonntta. “ti (vidhva)kitlii bhurgi asum, kitlii xikil’li asum, kitlii sundor asum, her bailam mukhar tichi suvat gounnuch. Ticher nodor poddli mhonnttokuch purai somazache dolle tirxe ani varxe zatat. Tonddacher kallokh poddta.” (Bimb Masik, March 2013, pan 34)
Sonkhia xastr
Eka vorsak sumar sat lakh bailo vidhva zatat ani chouda vorsa pasun zogtat, oso sod U.S Bureau hachi sonkhia xastr nond korta. (U.S Bureau of the census 1999) heach vorsa dadlea randdam poros vidhva bailancho ankddo char favtti odik, mhonnllear 8.4. million vidva bailo zalear 1.9 million dadle randd astat, oxem AARP nond kortat. U.S. census 200 hachea soda pormonnem 55 vorsa ani odik pirayecheo vidhva baileo 32% asat zalear dadle randd hech pirayeche fokot 9% asat. Bharotant vidhva bailecho ankddo 34 million asa oxem amkam Native Widows In India hanche sonkhia xastr sagta fuddem tanchi oxi sagnni asa: vidhva sonkhia xastr ghetli zalear Bharotacho poilo krom (1st rank) lagta.
Islam Dhorm
Arab lok Islam dhorm pallche poilim, tanchi chall asli ti mhonnllear “ghovache vhoddlea cholean vidhve kodden logn zaunk zai aslem. Ho chalo ticho nhoi ghovache dusre bailecho” Qurann hi osli noxti chal pois dovorta. “tuzo bapui logn zal’le baile kodden tuvem logn zaum-chem nhoi, oxem korop mhonnllear ek kantallo vo lojechi gozal” (Quran 4:22) Qurannant oxem boroil’lem vachunk mellta. “ghorkar melea uprant bailen char mhoine ani dha dis ravpak zai oxem kelear ghovacher koslench vaitt ieunchem na” (Quran 22: 34) fuddem oxem boroil’lem asa. “zor tor ghorkar melo zalear vidhva bailek ek vorsachem udar posonn favo zaunk zai toxench ravpachi sovlot mellunk zai (Quran 2: 240)” Quranna pormonnem vidhva bailek zaitem boremponn favo zata, tika portun logn zaupak mellta tem borem asa tech borabor tichi ukolnni kel’li dista.
Hindu Dhorm ani Chali Riti
Hindu dhormant eke vatten bailek devi koxi puztat, tika paiam poddtat ani hatui zoddtat. Zalear dusre vatten tika vostu saman lekhtat, Bhagvat Gitant oxem vachunk mellta. “where women is respected there the God reside” anik eke kodden oxein boroilam, “women are like sudras, low in birth” tinnem adlea jivitant patok adarlam dekhun tika hem bhogchem poddta. Vishnnusmurti hea pustokant oxem nod kel’lem asa. “eke bhailecho ghov melo zalear tinnem nirmoll ani Povitr jivit zogunk zai na zalear ghova borabor uddi marun morunk zai. (Vishnnusmurthi- XXV: 14) ghov mel’le bailek dolldir mhonn lekhtat (bad women) tinnem dhormik ritini vantto gheunk zaina, tambddem nhesunk zaina, mas khaunk zaina, kaknnam foddop, bindi kaddop, dhovem nhesop, hech vixm N. D. Borkar oxem boroita. “vidhven fullam mallunk zaina, tinne koplak kukum launk zaina, bori kapddam nhesun nettunk zaina, porpuruxa kodden ulounk zaina, char choungam modem utt bos korunk zaina, dhorma karyank vantto gheunk zaina,tulsi kodden ani devariatlea Deva kodden divo vo vat launk zaina, Dev karia khatir fulam toddunk zaina, porsant ollmi aili zalear taka afddunk zaina toxem kelear zomin padd poddta ani fuddem ollmi ieupachem bond zata (Bimb Masik March 2013, pan 35) hi volleri itlean sompona toch borovpi he osle sotavnnechi lamb volleri korta. Eke vidhve baile kodden ulounk mhonnllear pasun patok. Heach vixim water cinemantli Kalyanni (vidhva) aplea lagim ulounk sodtolea Narayannak sangta. “pap lagega” teach cinemant chirya (bhurgem vidva) ‘sweets’ gheupak veta ten’na taka vikhpi mhonnta “vidhva kabse sweets khane lagi?” vidhve bailen koxem kitem korunk zai tem somaz tankam xikoitalo. Hem somazachem xikovop dhormik pustokancher adarit asta. Oslem chitrann hea cinemant dakhoilam.”
Xevott
Hea lekhant ami kheritponnim vidhva bailecher dhormik nodretlean ek dhanvti nodor marlea. Kristanv dhormachem Povitr Pustok usoitanam amkam ek vost zannovlea, Adlo Korar vidhva bailek piddapidd dita zalear Novo Korar vidhva bailek doiall nodren polloita. Novea Korarachea uzvaddan “Naomis grace” ho pogodd oslea vidhvacheam boreponna khatir vavr kortat toxench ani her dhormik pongodd oslo kurpecho vavr kortat. Islam dhorm tor vidhva bailecher cheponn ghatil’lem disna. Hindu dhormant zaiteo chali riti asat. Teo vidhvache prosnn vaddoitat.
वर्ग:Romi panam
कोनसूवा गांवचो अभ्यास
कोनसूवा गांवचो अभ्यास
कोनसुवा हो आमचो ल्हान सुपूल्लो गांव. माडांनी, शेता भाटानी नेटयल्लो, सोबीत सुंदर शांत आनी थंड वातावरण आमकां ह्या गांवात पळोवपाक मेळटा. कोनसुवा खंय आसा ????.... तुमकां खुब जाणाक जाणून घेवंक दिसता आसतले.. तर हो गांव र्वेना नागवा हांगा लागींचो आसा. र्वेना –पिरनी-नागवा – कोनसुवा ह्या वाटेन पावतात. तशेच र्वेना/कुठ्ठाळे-इलेक्ट्रोनिसीटी(electronicity)- मेटास्ट्रीप(metha strip)- कोनसुवा. तशेच वास्को – र्बिला-आदलें-कुवेली –कुमसार –कोनसुवा ह्यावूय वाटेन पावतात जाल्यार कासाले- कुवेली- बोरसुले-कुमसार- कोनसुवा ..ह्यावूय वाटेन घेल्यार कोनसुवा ह्या गांवांत पावतात.
इतिहास
पयली ह्या गांवांत एक कोपेल आसले. हें कोपेल १७१८ वर्साक आमच्या पुर्वजानी बांदिल्ले. ह्या कोपेला वरवी लोकांचो एकचार वाडलो जेजुच्या मोगान अदीक चड आनी चड लोक ह्या कोपेलांत मिसाक येतालो. हें सगळे बिस्म सायब पळयतालो आनी आयकून जाणा आसलो की कपेल आसलें ते लोक इगर्ज करूंक वावुरताले. ह्या गांवच्या लोकांक कुठ्ठाळेची इग्रोज लागताली आनी त्या काळार वाहनांची सोय नाशिल्ल्यान लोकांक खूब वाट चलून वच्चें पडटाले.ह्या पासत सगळो गांवचो लोक एकटाय आयले आनी कोपेल आसा ती इगर्ज करपाक वावुरले आनी आगोस्ताचे २२ वेर १९२० वर्सा जुझे वियेरा आलवारेंज(jose viera alvernaz) गोंयचो पात्रीयाक सायब आनी पुर्तुगेज सरकाराचो गोवेनर vassal e silva (prov. 73/60)ह्या गोंयच्या आत्मीक प्रांतांतल्या आंकां प्रमाण कोनसुवाचे कोपेल एक इग्रोज जाली.
वेगवेगळ्या पाद्रीचें मोलादीक योगदान
जेन्ना नवी ईगर्ज स्थापीत जाल्ली तेन्ना पयलो विगार म्हणल्यार फा.र्बोजस(fr. Jose alcantraz joerge borges) आसलो. उपरांत १९७३ वर्साक फा. आदल्फ आयलो ह्या ईगर्जेंत थोडोच तेंप वावर केल्या उपरांत ताका देवान आपोवन वेलो. उपरांत १९७४ वर्साक फा. लोरेन्स आयलो ताणे इगर्जेची ११ वर्सां सेवा केली, उपरांत फा. पी. वालादारीस. तांच्या उपरांत फा. प्रोटो फारीया आयलो.१९९५ वर्सा फा.फ्रेन्सीस मिरांदा आयलो ताणे भुरग्यांक GFA खाला १९९६ वर्साक पयलो Registrar club घडोवन हाडलो, तशेंच लोकांच्या आदारान इगर्ज वाडोवंक ताणे पयलो हात घातलो आनी हे वाडयल्ले इगर्जेची उकतावणी फा. विट्टाल हाणे ८ जानेर २००३ वर्सा केलें आनी ताची एकाच वर्सान दुसऱ्या गांवांत बदली जाली. उपरांत फा. औवझेंम्या मोंतेरो आयलो आनी ताणे रोकडोच वावर सुरू केलो आनी पोरणें पाद्रीक रावपाचे घर आसलें तें ताणे नवे केलें, आनी आता फा. एड्रियन फुर्ताडो आसा तो गांवच्या लोका बरोबर खुब नव्यो येवजण्यो करपाक उर्बेन वावुरता.
ह्या इगर्जेचें नांव “लिवरा फेब्रिस सायबिणीची ईगर्ज” अशें आसा. हे ईगर्जेक लिवरा फेब्रिस सायबिणीची ईगर्ज म्हण नांव दवरपा फाटल्यान एक कारण आसा. लिवरा फेब्रिस म्हळ्यार जोर निवारतेली सायबीण. आदल्यांच्या म्हण्या प्रमाण त्या काळार कोनसुवा गांवात एक व्हड जोराची पिडा आयली आनी हे पिडेक लागून खूब लोक मरपाक लागले. तेन्ना सगळो गांवचो लोक एकठाय येवन सायबिणी फुड्यान मागपाक लागलीं आनी हे सायबिणीन तांचीं मागणी आयकली आनी तांकां जोराच्या पिडेंतली निवारलीं आनी ह्याच कारणाक लागून तीका लिवरा फेब्रीस सायबीण म्हण नांव दिलें. ह्या सायबीणीचें गीत जे फाटल्या पीळगे कडल्यान आयज आमकां मेळ्ळा आनी हे गीत फाटली कितलीशींच पीळग्या पासून चलत आयला ते अशें आसा..
माये भोव मोगाले लिवरा फेब्रीस सायबीणी जोराची पिडा आमचेवेली निवार.. माये भोव मोगाले लिवरा फेब्रीस सायबीणी जोराची पिडा आमचेवेली निवार..
घाल तुजें बेसांव आमच्या कोनसुवा गांवचेर आनीक दोवोर सांबाळ सोगळ्या भुरग्याक तुज्या.. घाल तुजें बेसांव आमच्या कोनसुवा गांवचेर आनीक दोर सांबाळ सोगळ्या भुरग्याक तुज्या..
ह्या सायबीणीचें फेस्त दर वर्सा जानेराच्या चोवत्या आयताराक येता ह्या वर्साक २५ जानेर २०१५ ह्या दिसाक आयिल्लें. फेस्ताच्या दिसा आदल्यांचे चाली प्रमाण लोक खंय पयसुल्यान चलून फेस्ताच्या मिसाक येताले, आनी कांय जाणा आंगोवण्यो फारीक करपाक म्हण येताली. आंगोवण्यो फारीक करपाक लोक सायबिणीक गोड, सुप, सान्नी, गोंव, नाचणे तशेंच चुडो भेटयतालीं पूण हालींच्या काळार चुडो कांय करणात लागून बंद केलां पूण गोड, सूप,सान्नी, गोंव, नाचणे, फुलां आनी वाती आयज पासून लोक सायबिणीक भेटयताना आमकां पळोवपाक मेळटा.ह्यो असल्यो वस्तू सायबीणीक भेटोवपाफाटल्यान एक खेरीत अर्थ आसा. देखीक- सुप आनी सान्न भेटोवपा फाटल्यान अशे मानतात की जशे आमी सान्न मारून कोयर सुपान भरून भायर मारतात तेच परी आपणाक जाल्ली पिडा रोग बरो जावचो वा जालो म्हण भेटयतात.
वेवार धंदो
ह्या गांवचो चडसो लोक मुणकार कशे वावर करतात.भाटकाराच्या भाटानी ती रावतात आनी शेती हो तांचों मुखेल वेवसाय, पूण आयच्या काळार शिक्षणाक लागून आयची पिळगी भायर गल्फानी नोकरी करताना आमकां पळोवपाक मेळटा.
संदर्भ-
मुलाखत- ग्लेरमीना र्फेनाडीस कोनसुवा, गोंय
वर्ग:देवनागरी पानां वर्ग:दक्षिण गोंय
ಕಲಸ್ಕಾರಾಂಕ್ ಪಾವ್ಲುಚೆಂ ಪತ್ರ್
ಕಲಸ್ಕಾರಾಂಕ್ ಪಾವ್ಲುಚೆಂ ಪತ್ರ್
53ವ್ಯಾ ವರ್ಸಾ ಥಾವ್ನ್ ತೆಂ 56ವ್ಯಾ ವರ್ಸಾ ಪರಿಯಾನ್ ಪಾವ್ಲು ಎಫೆಜಾಂತ್ ಆಸ್ತಾನಾ, ತಾಚ್ಯಾ ಶಿಸಾಂನಿಂ ಶುಭ್ವರ್ತಮಾನಾಚೊ ನಿರಪ್ ತ್ಯಾ ಪ್ರಾಂತಾಂತ್ಲ್ಯಾ ಭಿತರ್ಲ್ಯಾ ಗಾಂವಾಂನಿಂ ವ್ಹೆಲೊ. ಹ್ಯಾ ಶಿಸಾಂ ಮದೆಂ ಎಪಾಫ್ರಾಸ್ ಆಲ್ಸೊ; ತಾಣೆಂ ಕಲಸ್, ಲಾದಿಸೆಇಯಾ ಆನಿ ಹಿಯೆರಾಪಲಿಸ್ ನಗ್ರಾಂನಿಂ ಶುಭ್ವರ್ತಮಾನ್ ಪರ್ಗಟ್ಲೆಂ.
ಆಪ್ಲ್ಯಾ ಶಿಸಾಚ್ಯಾ ವಾವ್ರಾಕ್ ಲಾಗುನ್, ಪಾವ್ಲುನ್ ಹುರ್ಬಾ ದಾಖಯ್ಲಿ. ಥಡಿಂ ವರ್ಸಾಂ ಉಪ್ರಾಂತ್, ರಮಿ ಸಂರಾಜಾ ಮುಖಾರ್ ತಾಚಿ ನಿತ್ ಜಾವಂಚಿ ಆಸ್ಲಿ ತೆದ್ನಾ, ಬಂದ್ಖಣಿಂತ್ ಆಸ್ತಾನಾ, ಎಪಾಫ್ರಾಸಾ ಉದೆಶಿಂ ಕಲಸ್ ನಗ್ರಾಂತ್ಲ್ಯಾ ಕ್ರಿಸ್ತಾಂವಾಂಚಿ ಖಬರ್ ಪಾವ್ಲುಕ್ ಮೆಳ್ಳಿ. ಜರಿ ಎಪಾಫ್ರಾಸಾನ್ ದಿಲ್ಲಿ ಖಬರ್ ಚಡ್-ಕರುನ್ ಬರಿ ಆಸ್ಲಿ, ತರಿ ಹೆ ಕಲಸ್ಕಾರಾಂಚೆ ತರ್ಣೆ ಪವಿತ್ರ್-ಸಭೆಂತ್ ಗಂಭಿರ್ ಪ್ರಸ್ನ್ ಆಸಾತ್ ಮ್ಹಣ್ ಪಾವ್ಲುಕ್ ದಿಸ್ತಾಲೆಂ. ಥಂಯ್ ಚಲ್ತಲ್ಯಾ ಖಟೆಪಣಾಕ್ ಫುಡೊ ಕರುಂಕ್, ತಾಣೆಂ ಸ್ಪಶ್ಟ್ ಉತ್ರಾಂನಿಂ ಜೆಜು ಕ್ರಿಸ್ತಾ ಆಂಚ್ಯಾ ಸಡ್ವಣಾರಾ ವಿಶಿಂ ಆನಿ ತಾಚೆ ಗುಡಾರ್ತ್ ಕುಡಿ ವಿಶಿಂ, ಮ್ಹಣ್ಗೆ ಪವಿತ್ರ್-ಸಭೆ ವಿಶಿಂ, ನಿಟ್ ಶಿಕವ್ಣ್ ದಿಲಿ; ಆನಿ, ಹಿ ಶಿಕವ್ಣ್ ಮನಾಂತ್ ಧರುನ್, ಕ್ರಿಸ್ತಿ ಆಪವ್ಣ್ಯಾಕ್ ಸಬ್ತಾ ತಸ್ಲೆಂ ಜಿವಿತ್ ಜಿಯೆವಂಕ್ ತಾಣೆಂ ಥಡೆ ನೆಮ್ ದಿಲೆ.
ತ್ಯಾಚ್ ಬರಾಬರ್ ಖಟ್ಯಾ ಶಿಕವ್ಣಾಂಚೆರ್ ತಾಣೆಂ ಖರ್ ನಿಶೆದ್ ಮಾರ್ಲೊ. ಜೆಜು ಕ್ರಿಸ್ತಾಚ್ಯಾ ದೆವ್ಪಣಾ ವಿಶಿಂ ನಿಜ್ ಆನಿ ಸಾರ್ಕಿ ಸಂಜಣಿ ದಿಲ್ಯಾ ದೆಖುನ್, ಹ್ಯಾ ಪತ್ರಾಚೆ ಪಯ್ಲೆ ದನ್ ಅವೆಸ್ವರ್ ಎಕ್ದಂ ಮ್ಹತ್ವಾಚೆ.
ಹ್ಯಾ ಪತ್ರಾಚಿ ಮಾನ್ಡಾವಳ್ ಅಶಿ :
ಪ್ರಸ್ತಾವ್ನಾ : 1 : 1-8
ಕ್ರಿಸ್ತಾಚೆಂ ಜಿವಿತ್ ಆನಿ ವಾವ್ರ್ : 1: 9-2: 19
ಕ್ರಿಸ್ತಾ ಸವೆಂ ನವೆಂ ಜಿವಿತ್ : 2 : 20-4:6
ಸಂಪಾದ್ಣಿ : 4 : 7-18
Sondorbh
वर्ग:ನವ್ಯಾ ಕರಾರಾಚಿಂ ಪುಸ್ತಕಾಂ(New Testament Books) वर्ग:ದೇವಾಚೆಂ ಉತ್ತರ್ वर्ग:ಕನ್ನಡ್ ಪಾನಾಂ
Muzo Fulancho Porhu - Dekhni
“Let’s keep the Goan tradition and culture alive, worldwide”
Muzo Fulantso Porhu
Type: Deknni
Source: José Pereira/ Micael Martins. A Sheaf of Deknnis,
Musical form: Binary
Literary form: Dialogue
Translated by José Pereira
Muzo fulantso (fulancho) porhu,
Dancer: My chaplet of flowers,
Sanddol' deva.
O God, has been lost.
Muzo fulantso porhu.
My chaplet of flowers,
Sanddol' (sanddolo) deva.
Oh God, has been lost.
Agê nari tuzo fulantso porhu,
Lover: Oh woman (dancing girl), the chaplet of flowers,
Matea' sori.
Is on your head.
Muzo nakatso (nakacho) notu,
Dancer: My ring from my nose,
My nose ring,
Agê nari tuja nakatso notu,
Lover: Oh woman, your nose-ring,
Naka sori.
Is on your nose.
Muja golleantu' gollxiri,
Dancer: My necklace from my neck,
Sanddily' deva.
Muja golleantuli gollxiri,
My necklace from my neck,
Agê nari tuja golleantuli gollxiri,
Lover: Oh woman, your necklace,
Is on your neck.
Muja atachim kanknnam,
Dancer: My bangles on my hands,
Sanddoly'm (sanddolim) deva.
Oh God, have been lost.
Mujim y atachim kanknnam.
My bangles on my hands,
Sanddoly'm deva.
Age nari tuja y atachim kanknnam,
Lover: Oh woman, your bangles,
Ata' sori.
Are on your hands.
Dancer: My anklets,
Oh God, are lost.
Mujim panyanchim painzonnam,
My anklets,
Sandoly'm deva.
Oh God, I have lost.
Age nari tuja panyanchim painzonnam,
Lover: Oh woman, your anklets,
Panyam' sori.
Are on your feet.
Polleiat
Dekhnni
Sondorbh
वर्ग:Konknni वर्ग:देखणी / Dekhnni वर्ग:Romi panam
कुवेत
, आशीयांतलो देस आसा। ताची राजधानी कुवेत सिटी नगर आसा।
पळेयात
वर्ग:देवनागरी पानां वर्ग:आशीयांतले देस वर्ग:संवसाराचीं राष्ट्रां
कोंकणींतलीं लोकवेदावेलीं पुस्तकां
कोंकणींतलीं लोकवेदावेलीं पुस्तकां ह्या वळेराखाला कोंकणींतल्या सगळ्या लोकवेदावेली पुस्तकांची वळेरी मेळटा।
संदर्भ
वर्ग:देवनागरी पानां
Vaingim
(Moratthi - vange; Kon'nodd - badane kayi; Gujrati - vengon, ringnna; Hindi - boingon; Inglix - brinjol, egplantt; Lonttin - solomnom' melonjena; kull: solomnesi).
Vaingim nave Vaingonn ek bhajyechem zhadd. Tachem khodd kantteri va binkantteri asun vonspotiche soglle bhag kemsall astat.Hea zhopak zaiteo khandeo asun tachi unchai 0.6 te 2.4 mittor asta.Panam sadim eka add ek tanteam akaranchim ani khonddit degechim astat.
Vaingem: 1)panam, fulam ani follamsoit khandi 2)ful 3)lambxe vattkulle vaingem 4)lamb vaingem. Fulam nillsor zambhllim asun ek ektti va 2 te 5 chea ghosant yetat.Tachea soglleach fulank follam dhortatoch oxem na.Xastrogoneamni fulantlean kinjlachea lambayepromann tachi char gottant vibhagonnim kel'li asa.Lamb kinzol,modhyom' kinzol,thoddem ankhudd kinzol ani sukxm' kinzol.Hatuntlean poilea don prokarchea fulank foldharonna zata.Oxa fulancho dentthakoddolo bhag bhailean fugir dista.Mridufollam motthim,lambxim vattkullim va lambott,dhovem,holldduvem,pachvem ani goddod zambhllem va hea rongacheo vegveglleo soya va olli axil'li,2.5 te 25 sem'mi.Lamb chokchokit va gullgullit astat.
Vaingeachem mullsthan bharot asa.Purvil'lea kallasaun vaingeacho bhajyekhatir upeg kortat.Bongalant zaitim lhan follam axil'lim ranvaingi(so.Imsanom')mellttat.Dokxinn-udent axiant torekovar akarachim ani rongachim zaitim vaingi mellttat.Molexiant hollduvea rongachea follanchi ek zat(so.Feroks)melltta.Chinant 1500 vorsasaun vaingeachi mhaiti axil'li.Afrikentolim vaingi kantteri astat.
Vaingeachi lagoudd chodd korun bharot,pakistan,bangladex,chin,filipins hea dexant kortat.Tebhair frams,ittli,ani omerikent vaingeachi namna asa.Bhartant unchele dongri vatthar soddun sogllekodden vaimऩgeachi lagoudd korta axil'lean vorsoibhor hi follbhaji upolbdh asat.Gõyant zaitekodden vaingeachem pik kaddttat.Gõychea agxechea vaingeachi borich namna asa.Vonspoti vigoneanache nodren vaingeacheo tin zati asat.So.Eskulenttom' zatichim vaingim vattkullim va tantea akarachim astat.So.Sorpettinom' zatichim vaingim lamb ani soddpatoll astat.So.Ddipresom' zatichea vaingeachim zhaddam mottvim astat.
Vaingeache vegvegolle prokar asun,follacho rong ani akar hatuntoi vegllemponn disun yeta.Vaingeache don mukhel prokar vattkulle ani lambxe bhartant sogllekodden pikoup zatat.Tebhair tache her mhotvache prokar oxe-pusa porpol lang,pusa porpol klosttor,pusa kranti,pusa onmol,pusa porpol raundd,orka xil,orka xirix,orka kusumakor,orka nounit,azhad kranti,vizoi haibridd.Bhartannotlea vegvegllea rajeant vaingeachea her prokaranchi xifaros kel'li asa. Amazing Brinjal
Vaingeache lagouddikhatir uxnn hongamachi goroz lagta.Taka sorasori tapman 13 te 21 som. Aslear pikachi vadd bori zata ani utpadon chodd melltta.Vaingeachem bim 25 tapmanak borem kil'lota.Vaingeachem bim perun rope toyar korpachem kam' tapman,paus ani sinchnachi soi hancher adarit asta.Ut'tor bhartant vaingeachea lagouddiche zun-zuloi ani nouhembor oxe don hongam' asat.Udent ani dokxinn bhartant vaingeachem pik vorsantlean ken'nai ghetat.Punn chodd korun zuloi-egostt mhoineant pernni launni kortat.Dongri vattharant bim march te epril mhoineant perun ropachem stholantor me mhoineant kortat.Moharaxttrant zun-zuloi ani ddosembor-zanevari mhoineant tachi lagoudd kortat.Gõyant ddosembor-zanevari mhoineant vaingeachi lagoudd kortat. Gadi vafeacher va sopatt vafeant vaingeache rope toyar kortat.Sumar ek hekttor lagouddi khatir 500 te 650 grom.Bim lagta.4-5 atthouddeache rope kaddun dusrekodde laitat.Bio kil'lun yeymeren sokallim ani sanjechem zharin udok ditat.Uprant mat favo tea promannant udok ditat.Pernni adi ek kigrom.Biank 3.Grom.Thairom',va parayukt vokhod chollttat.15-20 disamni,ropank 4-6 panam astana dorek vafear 20-25 grom.Yuria don allint khurpean fondd marun tatunt ghaltat ani uprant to fondd puraita.Vaingeachea pikak modhyom' protichi ani bori nich-yachi zomin lagta.Holke zomnint pik begin toyar zata ani chikonn poitteache ani gallachea poitteache zomnint chodd utpadon melltta.Zomnichi moxagot kortona hekttori 20-25 gaddeo xennkhot va kompostt khot zomnint bhorxitat.Rop launche adim hekttori 50 grom.Panttexoyukt sarem ditat.Vaingeachea zhaddachim mullam khol vochnat.Takalagun porot porot udok dimvchem poddtta.Udkachi palli zominichea mogdurapromann 8 te 10 disanchea ontran ditat ani vott'tt 14-15 udkacheo palleo divoncheo poddttat.Survatik pikachi vadd lhou lhou zata.Takalagun modim modim tonn vaddunk xokta.Tonnak lagun kidd ani rogacho prosar zaupak adar melltta.Dekhun hem tonn kaddop mhotvachem asta.
Launni adim vaingeachea eka mhoineachim ropachim mullam omskamrbik omlachea khaxelea vidramvant buddoun kaddlear fuldharonna 4-5 dis vellan zata ani follachem utpadon vaddtta.Vaingeanchim follam tim puraiponnan pikcheadim fautea akarachi ani rongachi zatkoch tim kaddttat.Follanchi taddnni 4 te 8 disant sotot korchi poddtta.Vaingeachim follam gimant 1-2 dis ani xialleant 3-4 dis tajim urtat.
Lhan vaingeachi bhaji zalear vhoddvaingeachem bhorot kortat.Vaingeacho foddi votant sukoun satthoun dourotat.Tankam us-yo mhonnttat.Tanchi bhaji kortat.Tornem vainge tridoxonaxok,bodhdokoxtthota ani orjinnokarok asta.Dhovim vaingim goddemutachea rogeak borim mantat.Tillachea telant tollil'lim vaingim khal'lean dantdukhi thambta.Vaingeantlea glaikoolkolamiddak lagun taka koddouttoponna yeta.Vaingeant 100 grom.Follant zolanx 92.7 grom,prothinam 1.4 grom,snigdh podarth 0.3 grom,karbohaiddrettam 4 grom,khonizam 0.3 grom.,tontu 1.3grom.,komlxiyom' 18 migrom.,mongnexiyom' 16 migrom.,ekjhelik olm' 18 migrom.,fosforos 47 migrom.,lokhonn 0.9 migrom., soddiym' 3 migrom.,pottfoxiyom' 2 migrom.,tambem0.17 migrom.,gondhok 44 migrom.,klorin 52 migrom., o jivnostriv 124 antororaxttri-i ekank,thaimin 0.04 migrom.,riboflavin 0.11 migrom.,nikottinik olm' 0.09 migrom.Ani ko jiunostv 12.Migrom.Asta.Vaingeachea zhaddak kiddi ani rogachi lagonn zata.Vaigeank zaitea kiddincho updrou zata.Tatuntleo kai oxo asat-
(2)panam gutthlaupi kidd:heo kiddi bodami rongacheo asun tancher hollduve thipke ani kems astat.Hancher upai mhonnun karbarilochi bhuktti martat.
(3)mava,tuddtudde ani pulkidde:mava hi kidd hollduvosar ani kallpott pachvi asun pananche fattleutten raun panantolo ros xostat.Tuddtudde pachvea rongache astat.Hancher upai mhonnun enddoslfain,momlothien fosfomiddon va ddaimethoett va thayometton khoinchem ek udkant bhorsun tachi fovaronni kortat.
Vaingeachea pikar zaite rog poddttat.Takalagun mullam,panam,khodd ani follak iza zata.Hea roganchi khorsann hongam' anilagouddichea vattharacher adarun asta.Kaim rog ekadrea vorsach zalear kaim rog kaim vattharant dor vorsa mellttat ani hea rogache khorsanni promann pikachem luksann zata.
Rope umthun poddop: pithiym',faittopeora ani -haizhokttonia hea koukak lagun ho rog zata.Takalagun rop zomnir umthun poddtta.Koukachi badha zomnintleanoch zata.Bim rouche adim taka seresan chollttat va bim 51.7som.Tapmanachea udkant 30 minttam bhizot dourotat ani uprant saullent sukoun pertat.
Mor:ho rog fyujeriam' solni hea koukak lagun zata.Taka lagun ropam mortat.Hi-i bada zomnitlean zata.Dekhun zomnicher upai korcho poddtta.Tekhatir benlett va bavisttin 0.05 te 0.1% vidrou toyar korun zomnir fovarotat va bim 0.05% haiddrokkinain va 0.05% mithilin blyu chea vidravant bhizoun dourotat.
Panauyole thipkem:alttorneria ani sorkospora hea koukak lagun ho rog zata.Panacher oniymit akarache 4-8 mimi.Veasache thipke distat.Takalagun panam gollttat.He thipke follancheroi poddttat ani follam hollduvim zaun gollun poddttat.Hacher upai mhonnun pikar ddaithen jhedd-78,faittolan va blaittoksochi fovaronni kortat.Hea rogak manjri gotta,blonk raundd,zunagoddh sel 2,pi-8,pusa porpol klosttor ani ech-4 he prokar kaim' promannant protirodhi asat.
Mozhaik : vhairosak lagun zaupi ho rog asa.Touxchea mozhaddok vhairosak lagun tacho prosar zata.Tankam' lagun panam hollduvim poddttat.Hacher upai mhonnun vaingeachem bim 7 mhoine kotthi tapmanant santthoun dourun uprant tem pernnik vaporlear tacheuyolo vhairos noxtt zata.
Sutrokrimi:hea rogakolagun mullank gantthi dhortat. Zhaddam khutt'tat ani panam hollduvim poddttat.Follanchem utpadon ghott'ta.Hacher upai mhonnun pikanchi ferpalott kortat .Sel 96.2,sel 419,pol boingon,vizoi,blek byutti,tti-2,bonaros zaintt he prokar sutrokrimink protirodhi asat.
Polleiat
Eggplant
वर्ग:Konknni वर्ग:Ruk, Zhaddam, Fullam, Follam ani Bhaji वर्ग:Romi panam
मोहेंजोदडो
हिंदू संस्कृतायेचें नामनेचें पोरनें शार. तें सिंधच्या (पाकिस्तान) लार्कान जिल्ह्यांत आसून थंयच्या दोंगुल्ल्यांक मोहेंजोदडो (मेल्ल्यांचो जागो) अशें म्हणटात.1922 वर्सा राखालदास बॅनर्जी हाका त्या जाग्यार एका कुशाणकाळांतल्या स्तूपालागसार उत्खनन करता आसतना भुंयेंत कांय पोरन्यो वस्तू मेळ्ळ्यो.1927 वर्सामेरेन जॉन मार्शल हाणें उत्खनन केलें.1927-31 ह्या काळांत मकाय हाणें आनी उपरांत मॉर्टीमर व्हीलर हाणें 1950 वर्सा हांगा उत्खनन केलें.
मोहेंजोदडो हांगा 5 किमी.च्या आवाठांत हडप्पा संस्कृतायेचे अवशेश पातळिल्ले आसात.ह्या अवशेशांचे किल्लो आनी नागरी वसती अशें दोन वांटे करूं येतात. किल्ल्यावाटेनच्या उत्खननांत मातयेच्या विटांची बसका मेळ्ळ्या आनी ताचेर किल्ल्याची वास्तू उबारिल्ली दिसता. शाराचे राखणेखातीर वचत थंय भाजिल्ल्या विटांचे बुरूज बांदिल्ले आसात.
किल्ल्या भितर नागरी वसती आशिल्ली. हे नागरी वसतीच्यो वट्ट अवस्था उत्खननांत मेळ्ळ्यो. हांगाची नागरी वसती हडप्पा भाशेनूच आखीव आनी योजनाबध्द मांडावळीची आशिल्ली. थंयचे रस्ते सुमार (picture) 9मी.रूंद आसून मुखेल रस्ते उदेंत – अस्तंत आनी उत्तर – दक्षिण अशे आखल्यात. हांगाचे रस्ते एकामेकांक काटकोनांत मेळिल्ल्यान पुराय वसती वेगवेगळ्या काटकोन चौकोनांत वांटिल्ली दिसली. घराचीं दारां मुखेल रस्त्याकडेन वचनासतना ल्हान गल्लींकडेन वतात, अशेतरेन बांदल्यांत. हीं घरां भट्टेंत भाजिल्ल्या पक्क्या विटांचीं आसून दर एका घरांत तीन कुडी, एक न्हाणी घर आनी एक रांदचीकूड आसा.कांय घरां दोन माळ्यांचीं आशिल्लीं.
थंतच्या गटरांची बांदावळ उत्कृश्ट आसून तीं मुखेल गटाराक जोडिल्लीं आसतालीं.हीं सगळीं गटारां विटांनी धांपिल्लीं आसतालीं.
नागरी वसतीच्या घराभायर 11मी.लांब, 7मी.रूंद आनी 2.5मी. खोल विटांनी बांदिल्लें न्हाणीघर आसून ताचे भोंवतणी वरांडो आनी कपडे बदलपाक स्वतंत्र कुडी आसात.तेभायर थंय धान्याचो एक व्हड गुदांव,71मी. लांब आनी 23मी.रूंद जायत्यो कुडी आशिल्ली इमारत, कितलेशेच खांबे आशिल्लो व्हड मंडप आनी मजुरांच्यो चाळी हीं वास्तू वैशिश्टां उल्लेख करपासारकीं आसात. वसतीचे सात कालखंड जाल्ले आसले तरी वसतीची रचणूक आनी खाशेलपणां तशातशीं उरल्यांत.हाचेवयल्यान मोहेंजोदडो हांगा शिस्तबध्द आनी वंशपरंपरागत आयिल्ली सत्ता आसींक जाय, अशें म्हणूं येता. हडप्पा आनी मोहेंजोदडो हीं दोनूय नागरी संस्कृतायेचीं केंद्रां आशिल्ल्यान एकूच सत्तेच्यो त्यो दोन राजधान्यो आशिल्ल्यो, अशें कांय विव्दानांचें मत आसा.
हांगाचे लोक वेगवेगळे भांगराचे अलंकार वापरताले. ते भायर वेगवेगळ्या मोलादीक फातराचे, स्टिअटाइट आनी फियान्सचे मणी वापरताले. कांय फातरांच्या मणयांचेर धावो वा काळो रंग भरून नक्षी काडिल्ल्याचें मेळ्ळां. तेभायर मातयेचीं तरेकवार खेळणी आनी मूर्ती मेळ्ळ्यात. तातूंतलीं कांय खेळणीं अशीं आसात, जातूंत दोरी वा बडी घाल्यार त्या खेळण्याची मान हालोवं मेळटा.थंय तांब्याचीं शिन्नी, कुऱ्हाड, चाकू, कानवेत, गिरमीट आदी हत्यारां आनी तांब्याचीं आयदनांय वापरांत आशिल्लीं. मोहेंजोदडो हांगाचे वसतीचो नाश कसो जालो हाचेविशीं विव्दानांत एकमत ना.व्हीलर हाच्या मतान हांगा खूब व्हड कत्तल जाली आसूंक जाय. हांगच्या जिन्यांनी लेगीत मडी मेळळ्यांत.ताचेवयल्यान मोहेंजोदडो हांगा अचकीत हल्लो करून तांची कत्तल जाली आसूंक जाय. भूयकांप वा तत्सम सैमीक अरिश्टांवरवीं हांगचें जिवीत नश्ट जालें आसूं येता अशेंय एकमत आसा. मोहेंजोदडोच्या कालखंडाविशीं वेगवरगळीं मतां मेळटात. पूण हांगा मेळिल्ल्यो मुद्रा, रंगीत नक्षीकाम केल्ले फियान्सचे मणी,ब्राँझाच्यो कुऱ्हाडी हांचो मध्यउदेंतेंतल्या वेगवेगळ्या सुवातींच्या उत्खननांत सांपडिल्ल्या पुराव्यांकडेन मेळ घाल्यार मोहेंजोदडोचे संस्कृतीचो काळ इ.स. आदीं तिसरें सहस्त्रक अशें सांगतात.
वर्ग:देवनागरी पानां
Manddo
Manddo (mānḍô) ek songit nachacho prokar ji 19vea ani 20vea xotabdi modem Bharotantlea Goenkar Katolkam modem utpon zali. Ti Bharot ani ostompt songitachea poromporechem mellop dakhol korta. Songitant donui Bharoti ani ostomptechi sonskrutai nodrek ieta.
Kantarancho prokar firgeanche razvotti ani tech borobor Purtugez bhas ani ostonti songit hachi ruzvonn zali hatuntleanuch manddea sarko git prokar zolmak ailo. Purtugez sonskritichea probhavakhala zogpi goychea eka kiristanv vorgan konknni bhaxetlean uktailea aplea monatlea songitrupi bhavna mhollear Manddo.
Itihas
Manddo hem utor koxem ghoddlem he vixi vigondd vigodd' mota asat. Eka motapromann mandd hea utravoilean tem ghoddlam. Mandd mhollear ganvant lokani ektthai ievpachem, nachpachem, gavpachi suvat. Manddo gaitona nachpi gavpi ekttham-i ievpachi prokria ghoddtta, dekhun voile nanv poddlam oxem mantat. Dusrea eka mota promann manddo hea utravoilean ghoddlam. Manddeachi survat kazarachea salani zali tea vellar vhokol manddeache nachant sohobhagi zavn sogllea ixtta soiream mukhar gitachea rupan aplea monatlim bhavna manddttalim. Hea manddpavoilean voilem nanv ghoddlem. Purtugez ut'tor manddlo (monddo-on ordder o chom'mondd) hea utravoilean konknni manddo (monddo) hem utor ghoddlem oxem-i ek mot asa.
Manddeacho zolm kedna zalo hachi nixrchit tarikh mellna tori ekunnisavea xekddeachea modheaviolo to kall, oxe vidvananchem mot asa. i.so.1840 vorsa boroil'lo poilo manddo mellileachi nond melltta. Survatichea kallant rochil'le mandde moukhik svorupantuch goychea somazat ghollnnuket axil'le distat te rochnnaranchim nanva mellnat.